**Zápisnica zo zasadnutia Obecného zastupiteľstva vo Veselom**

**zo dňa 26. 10. 2022**

Prítomní: Podľa prezenčnej listiny, ktorá tvorí súčasť zápisnice

Program:

1. Otvorenie zasadnutia Obecného zastupiteľstva Veselé
2. Schválenie programu zasadnutia
3. Určenie overovateľov zápisnice a zapisovateľa

4. Kontrola uznesení

5. Úprava rozpočtu na rok 2022

6. Slovak Telekom

7. Opakované uzavretie nájomných zmlúv

8. Rôzne

9. Diskusia

10. Záver

1. Zasadnutie OZ otvorila V. Šipková, starostka obce. Na zasadnutí boli prítomní 6 poslanci, zo zdravotných dôvodov sa ospravedlnil  poslanec Miloš Adamec. Zastupiteľstvo bolo uznášaniaschopné.
2. V. Šipková, starostka obce, predložila návrh programu zasadnutia.
3. V. Šipková, starostka obce, predložila návrh na určenie overovateľov zápisnice poslancov Ing. Moniku Komárkovú a Branislava Kukuča, zapisovateľku zápisnice Bc. Máriu Krátkú.
4. Uznesenia zo zasadnutia obecného zastupiteľstva zo dňa 15. 8. 2022 predložila starostka obce.
5. Návrh na úpravu rozpočtu obce Veselé predložila starostka obce.
6. Starostka obce predložila Dodatok č. 1 k Zmluve o nájme nebytových priestorov a pozemkov uzatvorenej v zmysle ustanovení zákona č. 116/1990 Zb. v platnom znení zo dňa 1. 12. 2010, medzi zmluvnými stranami, prenajímateľ: Obec Veselé, zastúpená Vierou Šipkovou, starostkou obce, IČO: 00 313 165 a nájomca: Slovak Telekom, a. s., Bajkalská 28, 817 62 Bratislava, zastúpený Mgr. Silviou Sivákovou – špecialistkou nájomnej agendy na základe poverenia podľa Podpisového poriadku spoločnosti Slovak Telekom, a. s., IČO: 35 763 469. Tvorí prílohu zápisnice.
7. Starostka obce na základe uznesenia bytovej komisie predložila na schválenie opakované uzatvorenie zmlúv o prenájme obecného nájomného bytu pre žiadateľov Martina Rácza a Branislava Šoku s manželkou.
8. Starostka obce predložila návrh na schválenie zámeru obce Veselé odpredať nehnuteľný majetok obce Veselé vedený Okresným úradom, katastrálnym odborom, Piešťany na LV 900 a to parcelu registra C:1781/2 zastavané plochy a nádvoria vo výmere 121 m2 v k. ú. Veselé,žiadateľke: Mária Bučková, bytom Veselé 77, za cenu 10,50 €/m2, z dôvodu hodného osobitného zreteľa.

Starostka obce oboznámila prítomných s pripravenými návrhmi všeobecne záväzných nariadení obce Veselé na rok 2023 podľa zákona 582/2004 Z. z. o miestnych daniach a miestnom poplatku za komunálne odpady a drobné stavebné odpady. Návrhy VZN tvoria súčasť zápisnice.

Starostka obce oboznámila prítomných so žiadosťou Zariadenia pre seniorov a ZOS, n. o. Krajné 292, o finančný príspevok na prevádzku sociálnej služby neverejnému poskytovateľovi v zariadení opatrovateľskej služby s prosbou zaregistrovania žiadosti v evidencii obce na rozpočtový rok 2023, k vytvoreniu rozpočtovej položky na poskytnutie finančného príspevku. Žiadosť tvorí súčasť zápisnice.

**Uznesenia Obecného zastupiteľstva vo Veselom zo dňa 26. 10. 2022**

**Uznesenie Obecného zastupiteľstva vo Veselom č. 30/2022**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 26. 10. 2022.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 31/2022**

Obecné zastupiteľstvo vo Veselom

Určuje

overovateľov zápisnice poslancov Ing. Moniku Komárkovú a Branislava Kukuča zapisovateľku zápisnice Bc. Máriu Krátkú.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 32/2022**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 15. 8. 2022

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 33/2022**

Obecné zastupiteľstvo vo Veselom

Schvaľuje

Úpravu rozpočtu Obce Veselé na rok 2022.

Rozpočet príjmov: 963 916,26 €

Rozpočet výdavkov: 820 816,26 €.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 34/2022**

Obecné zastupiteľstvo vo Veselom

Schvaľuje

Dodatok č. 1 k Zmluve o nájme nebytových priestorov a pozemkov uzatvorenej v zmysle ustanovení zákona č. 116/1990 Zb. v platnom znení zo dňa 1. 12. 2010, medzi zmluvnými stranami, prenajímateľ: Obec Veselé, zastúpená Vierou Šipkovou, starostkou obce, IČO: 00 313 165 a nájomca: Slovak Telekom, a. s., Bajkalská 28, 817 62 Bratislava, zastúpený Mgr. Silviou Sivákovou – špecialistkou nájomnej agendy na základe poverenia podľa Podpisového poriadku spoločnosti Slovak Telekom, a. s., IČO: 35 763 469.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 35/2022**

Obecné zastupiteľstvo vo Veselom

Schvaľuje

v súlade s § 9a ods. 8 písm. e) zákona č. 138/1991 Zb. o majetku obcí v platnom znení a uznesením Obecného zastupiteľstva Veselé č. 35/2022 zo dňa 26. 10. 2022

**Zámer obce Veselé**

odpredať nehnuteľný majetok obce Veselé vedený Okresným úradom, katastrálnym odborom, Piešťany na LV 900 a to parcelu registra C:

**1781/2 zastavané plochy a nádvoria vo výmere 121 m2 v k. ú. Veselé,**

žiadateľke: **Mária Bučková, bytom Veselé 77,**

**za cenu 10,50 €/m2, z dôvodu hodného osobitného zreteľa.**

Geometrickým plánom na oddelenie pozemku parc. č. 1781/1, 2, č. 670-54/2022 vyhotoveným Milanom Kollárom – geodetom, Dubovany č. 243, zo dňa 4. 10. 2022, bola parcela vo vlastníctve obce Veselé č. 1781 zastavaná plocha vo výmere 326 m2, vedená na LV 900, rozdelená na parcelu 1781/1 zastavaná plocha o výmere 205 m2 a parcelu 1781/2 zastavaná plocha o výmere 121 m2.

Žiadateľka je vlastníčkou nehnuteľnosti a to p. č. 435, na ktorej je postavený rodinný dom s. č. 77. Parcela č. 1781 zastavané plochy a nádvoria vo vlastníctve obce Veselé bezprostredne susedí s parcelou č. 435 a domom s. č. 77. Prístup do rodinnému domu č. 77 je možný len cez parcelu 1781/2. Parcela 1781/2 tvorí s parcelu 435 pravidelný celok a žiadateľka nehnuteľnosť udržuje niekoľko desaťročí. Pre obec Veselé je pozemok prebytočný.

Tento zámer bude zverejnený počas plynutia doby trvajúcej najmenej 15 dní pred schvaľovaním predaja majetku obecným zastupiteľstvom na úradnej tabuli obce a na internetovej stránke obce [www.vesele.sk](http://www.vesele.sk). O prevedení majetku týmto spôsobom, z dôvodu hodného osobitného zreteľa, je potrebné rozhodnutie obecného zastupiteľstva prijaté trojpätinovou väčšinou poslancov.

Prítomní 6 poslanci

Schválili 6 poslanci

**Uznesenie Obecného zastupiteľstva vo Veselom č. 36/2022**

Obecné zastupiteľstvo vo Veselom

Schvaľuje

1. Opakované uzavretie nájomnej zmluvy podľa § 685 Občianskeho zákonníka, ako aj § 12, ods. 4 zákona č. 134/2013, ktorým sa mení a dopĺňa zákon č. 443/2010 Z. z. medzi prenajímateľom Obcou Veselé, IČO: 00313165, a nájomcom Branislavom Šokom, bytom Veselé 321 a manž. Katarínou Šokovou, bytom Hlohovec, ul. R. Dilonga č. 138/18D, predmetom ktorej je prenájom obecného nájomného bytu v bytovom dome s. č. 446, byt č. 4, na dobu určitú do 30. 11. 2025.
2. Opakované uzavretie nájomnej zmluvy podľa § 685 Občianskeho zákonníka, ako aj § 12, ods. 4 zákona č. 134/2013, ktorým sa mení a dopĺňa zákon č. 443/2010 Z. z. medzi prenajímateľom Obcou Veselé, IČO: 00313165, a nájomcom Martinom Ráczom, bytom Veselé 359, predmetom ktorej je prenájom obecného nájomného bytu v bytovom dome s. č. 445, byt č. 6, na dobu určitú do 30. 11 2023.

Prítomní 6 poslanci

Schválili 6 poslanci

Vo Veselom 26. 10. 2022

Viera Šipková

Starostka obce

Zápisnicu zapísala: Bc. Mária Krátká

Overovatelia zápisnice:

Ing. Komárková Monika ................................................

Branislav Kukuč ..................................................